
REFERAT
privind suplimentarea contribuţiei financiare cu titlu de cotizaţie anuală, din partea Municipiului Timişoara pentru "AS Baschet Club Timişoara"


Prin Hotararea Consiliului Local al Municipiului Timisoara nr.326 / 29.07.2010 , a fost aprobată  aderarea Municipiului Timişoara prin Consiliul Local Timisoara si S.C. Administrarea Domeniului Public S.A. Timisoara, alaturi de Judetul Timis prin Consiliul Judetean Timis si Directia de Prestari Servicii Timis, la Asociatia’’Baschet-Club Timisoara’’, in conditiile modificarii si completarii statutului acestei asociatii. 

      Prin Hotararea Consiliului Local al Municipiului Timisoara nr.385/26.10.2010 au fost

numiti reprezentantii Municipiului Timisoara in Adunarea Generala si Consiliul Director al Asociatiei ’’Baschet-Club Timisoara’’.
      
În conformitate cu prevederile art.16 lit a) din Statutul Asociaţiei membrii au obligaţia de-a achita o cotizaţie anuală, în funcţie de posibilitaţile financiare.

Prin Hotararea Consiliului Local al Municipiului Timisoara nr. 198/04.04.2013, s-a aprobat contribuţia financiară cu titlu de cotizaţie anuală, din partea Municipiului Timişoara pentru AS Baschet Club Timişoara în sumă de 2.000.000 lei, din bugetul local, din capitolul 67.02. “ Cultură, recreere şi religie”, (67.02.05.”Servicii recreative şi sportive “). Pentru perioada semestrului I din anul 2013, aferenta returului editiei competitionale 2012-2013, s-a alocat Asociatiei o cota din cotizatia anuala  in suma maxima de  1.600.000 lei. 

Prin Hotararea Consiliului Local al Municipiului Timisoara nr. 379/05.07.2013, privind rectificarea bugetului local al Municipiului Timişoara pe anul 2013, s-a suplimentat finanţarea activităţii sportive din bugetul local din capitolul 67.02. “ Cultură, recreere şi religie”, (67.02.05.”Servicii recreative şi sportive “) cu suma de 4.700.000 lei, conform Anexei 1, din care pentru AS Baschet Club Timişoara s-a aprobat suma de 400.000 lei, diferenţa la cotizaţia aprobată.
Prin Hotararea Consiliului Local al Municipiului Timisoara nr. 487 / 24.09.2013 s-a aprobat suplimentarea contributiei financiare cu titlu de cotizatie pe anul 2013, din partea Municipiului Timisoara, pentru "AS Baschet Club Timişoara", cu suma de  500.000 lei, din bugetul local,  din capitolul 67.02. "Cultură, recreere şi religie", (67.02.05."Servicii recreative si sportive"). Cotizaţia alocată pe anul 2013 către AS Baschet Club Timişoara fiind în sumă totală de 2.500.000 lei. 

Având în vedere că prin adresa nr.SC2013-025943/12.09.2013, AS Baschet Club Timişoara a solicitat suplimentarea cotizaţiei alocate, până la suma de 3.000.000 lei,


Propunem:

Emiterea  unei  Hotărâri de Consiliul Local prin care să se aprobe suplimentarea contribuţiei financiare cu titlu de cotizatie pe anul 2013, din partea Municipiului Timisoara, pentru " AS Baschet Club Timişoara ", cu suma de 500.000 lei, din bugetul local,  din capitolul 67.02. "Cultură, recreere şi religie", (67.02.05."Servicii recreative si sportive"), cotizaţia anuală totală devenind 3.000.000 lei.
Valoarea de 500.000 lei este asigurată din suplimentarea cu 500.000 lei propusă pentru rectificarea de buget local din luna noiembrie. În acest sens Direcţia Instituţii Şcolare, Medicale, Sportive şi Culturale a transmis nota de fundamentare pentru suplimentarea finanţării activităţii sportive din bugetul local la rectificarea din luna noiembrie 2013 cu nr. SC 2013-32343/12.11.2013 Direcţiei Economice, prin care a solicitat suplimentarea bugetului cu activităţii sportive cu 500.000 lei, destinaţi pentru AS Baschet Club Timişoara, urmând ca proiectul de hotărâre pentru aprobarea cotizaţiei să fie supus aprobării în şedinţa de plen a CLT, în care se va supune aprobării rectificarea bugetului local. 

